Nu kan du styre Google Home direkte fra bilen

Nu er det muligt at betjene det intelligente hjem direkte fra skærmen i bilen. Eksempelvis låse døre eller slukke for lyset. I et indlæg til udviklere fortæller Google, at de har gjort det muligt at installere apps, der taler med Google Home, på Android Auto platformen.

“For at levere problemfri oplevelser i biler, giver vi nu udviklere mulighed for at bringe deres internet of things (IOT) apps til bilen. Dette vil give brugerne mulighed for nemt at administrere IOT-systemer som hjemmesikkerhed og døre direkte fra deres bil,” skriver Google.

Forudsætningerne for denne support til Android Auto og Android Automotive OS. Udviklere kan allerede nu begynde at designe deres Google Home-kompatible apps i dag. Det gøres via optimerede skabeloner i Android for Cars App Library.

Eksempel på Android Auto-skærm.

Google fortæller videre, at bilister, der bruger Android Auto, allerede nu kan downloade IOT-apps udviklet med Android for Cars App Library fra Google Play.

Læs mere om det nye tiltag hos Google. Her kan man også tilmelde sig betatests.

Læs også: Android Automotive går dybere i bilen – Volvo er først.

Nu kan du styre Google Home direkte fra bilen